桃花澗 (廣州)

桃花澗係中國廣東省廣州市入面，白雲山嘅一個景區，喺白雲山北邊，東北角靠住梅花園門崗，西北邊靠住黃婆洞水庫。呢個園區喺1960年起好，佢按咗東晉時期，陶淵明嘅《桃花源記》嘅諗法而搞出嚟。呢個園區重係雲山八景入面，有「桃園報春」嘅名。呢間園區曾經喺1999年5月份重新搞過改造。

敘述
呢間公園嘅佔地面積係10公頃，入面種咗好多桃花響度，重加咗幾間中國古代史入面出現過嘅庭院建築。每年一到春天，成間公園入面有好多桃花響度。

景區

桃花澗景區入面有白雲松濤、松濤別院、桃花澗、梅花谷、明珠樓、水月閣、黃婆洞休閒茶廊同回歸林等。

明珠樓
明珠樓係1920年喺白雲山嘅黃婆洞附近住嘅居民起嘅一棟樓，入面有嚿神像響度。喺間樓嘅下邊有個山塘同條水澗響度；而山塘上邊有條橋仔。喺陳濟棠做緊廣東省長嗰陣就搞咗呢度係避暑勝地嘅同時，又將呢間嘢起成2層樓嘅建築，重畀埋佢老婆莫秀英嚟呢度住。但係嗰時因為當地治安比較亂，所以除咗莫氏到呢度之外，基本上都冇乜人嚟嗰度，加上平時都冇人理，所以搞到樓閣冧咗一次。直到廣州解放咗之後先至重新起返間明珠樓出嚟。

黃婆洞水庫

黃婆洞水庫係1956年由陶鑄同志提出話起嘅一個水庫，佢為咗解決山腳啲農民嘅生產同生活嘅用水難問題，而家就幫白雲山加咗條靚嘅風景線。

白雲松濤
之前羊城八景講嘅白雲松濤就喺呢度附近。嗰度有或大嘅黃白色石英岩畫住由董必武第一次嚟呢度嗰時，寫嘅「白雲松濤」呢四個字。以前呢度好多松林，一有山風吹過嘅話就好似喺松浪噉，幾有林深到冇人知嘅景。雖然松濤嘅聲冇海浪咁犀利，但一樣都搞到啲人幾識得享受吓。而廣州啲人就成日將呢啲感受話成「唔使去錢塘江睇浪，白雲山聽濤聲夠嗮」。

广州白云山·明珠楼景区
 广州白云山明珠楼 中国旅游信息网

類:廣州市白雲區
類:白雲山風景區